Die Johan Cruijff Schaal is 'n Nederlandse sokkertrofee wat na die legendariese sokkerspeler Johan Cruijff genoem is. Die wenner word met 'n enkele wedstryd beslis, wat tussen die wenners van die Eredivisie en KNVB-beker uitgespook word. Die wedstryd vind tradisioneel in Augustus plaas, een week voor die Eredivisie begin, om die sokkerseisoen te open. Slegs enkele Nederlandse sokkerklubs kon in die verlede die gesogte beker wen. Die huidige kampioen is AFC Ajax wat in 2019 die titel ingepalm het. In 2020 kon die wedstryd om die Johan Cruijff Schaal as gevolg van die wêreldwye Covid-19-pandemie nie gespeel word nie. Hierdie artikel is ’n saadjie. Voel vry om Wikipedia te help deur dit uit te brei.